CELEX: 62022TN0020
Language: et
Date: 2022-01-12 00:00:00
Title: Kohtuasi T-20/22: 12. jaanuaril 2022 esitatud hagi – NW versus komisjon

28.2.2022   
            
            
               ET
            
            
               Euroopa Liidu Teataja
            
            
               C 95/42
            
         
      12. jaanuaril 2022 esitatud hagi – NW versus komisjon
      (Kohtuasi T-20/22)
      (2022/C 95/59)
      Kohtumenetluse keel: prantsuse
      
         Pooled
      
      
         Hageja: NW (esindaja: advokaat M. Velardo)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada vaidlustatud otsused osas, milles neis nõutakse hagejale makstud summasid tagasi;
               
            
                  —
               
               
                  kohustada komisjoni tagastama hagejale juba tagasi nõutud summad;
               
            
                  —
               
               
                  mõista menetluse kulud välja komisjonilt;
               
            
                  —
               
               
                  teise võimalusena tühistada vaidlustatud otsused osas, milles neis nõutakse tagasi 3 986,72 eurot;
               
            
                  —
               
               
                  hageja nõuab peale selle intresside tasumist kõigi summade pealt, mis tuleb talle tasuda, alates hetkest, mil summa oleks tulnud talle tasuda, kuni tegeliku tasumiseni;
               
            
                  —
               
               
                  juhul, kui Üldkohus jätab käesoleva hagi rahuldamata – kui võtta arvesse individuaalsete maksete haldamise ja maksmise ameti (PMO) aja jooksul toime pandud arvukaid rikkumisi, asjaolu, et „maksuoodustust ei ole töötasu teatiselt lihtne tuvastada“, hagejale PMO antud kinnitusi, hageja head tahet, mida administratsiooni möönis, ja asjaolu, et hageja (kellel ei olnud mingit põhjust kahelda oma palgatasemes) võttis finantskohustusi, mis olid nende aastate jooksul sellise tasemega proportsionaalsed (nagu hüpoteeklaenu võtmine oma perele maja ostmiseks) – on hageja seisukohal, et võrdsuse tagamiseks peaks Üldkohus mõistma komisjonilt välja vähemalt tema enda kohtukulud ning samuti hageja kohtukulud vastavalt kodukorra artiklile 135.
               
            
         Väited ja peamised argumendid
      
      Hageja esitab kolm väidet, et põhjendada hagi, mille ta esitas komisjoni 2021. aasta 6. ja 9. aprilli ning 4. mai otsuste peale, millega nõuti tagasi summad, mis talle maksti alusetult tema laste eest tehtud maksusoodustuse alusel.
      
                  1.
               
               
                  Esimene väide, et on valesti tõlgendatud ja kohaldatud Euroopa Liidu ametnike personalieeskirjade artiklit 85. Hageja leiab siinkohal, et artiklis 85 ette nähtud tingimused alusetult saadu tagastamiseks ei ole täidetud.
               
            
                  2.
               
               
                  Teine väide, et on rikutud õiguspärase ootuse põhimõtet, kuna käesolevas asjas on täidetud kolm tingimust, mis kohaldatava kohtupraktika kohaselt iseloomustavad õiguspärast ootust.
               
            
                  3.
               
               
                  Kolmas väide, et puudub põhjendus.